Diari Oficial de la Generalitat Valenciana


Sumari del DOGV 8947, del 09-11-2020 (2020/9074)

Informació pública de l'informe ambiental i territorial estratègic de l'estudi de detall per a definició volumètrica per a elevació d'altures d'edifici d'aparcament al carrer Ondulat, cantonada amb el carrer de Santa Cristina.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8947

Data del DOGV
:   09-11-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/9074


Data del document
:   26-10-2020

Organisme emissor
:   Ajuntament de Benidorm

Tipus de document
:   Anunci

Descriptors 

:   * Benidorm
    * administració local
    * pla d'urbanisme

Informació pública de l'informe ambiental i territorial estratègic de l'estudi de detall per a definició volumètrica per a elevació d'altures d'edifici d'aparcament al carrer Ondulat, cantonada amb el carrer de Santa Cristina. [2020/9074]  
En compliment del que es disposa en l'article 51.7 de la Llei 5/2015, de 25 de juliol, de la Generalitat d'ordenació del territori, urbanisme i paisatge de la Comunitat Valenciana, i en compliment del Decret d'Alcaldia núm. 4712/2017 de data 6 de novembre de 2017, es procedeix a la publicació de la resolució d'informe ambiental i territorial estratègic favorable en el procediment simplificat d'avaluació ambiental i territorial estratègica de l'estudi de detall per a elevació d'altures d'edifici d'aparcament en carrer Ondulat cantonada amb carrer Sant Cristina. L'informe ambiental i territorial estratègic es troba inserit en la pàgina web: www.benidorm.org.  
A iniciativa de la mercantil IBERTELE, SL, amb CIF núm. B-A-50311778 s'ha presentat en data 16 de gener de 2020 (REGING-539) instància, a fi d'iniciar el procediment d'avaluació ambiental i territorial estratègica, de l'estudi de detall per a definició volumètrica per a elevació d'altures d'edifici d'aparcament en carrer Ondulat cantonada amb carrer Santa Cristina, en parcel·la en sòl urbà, en zona amb qualificació detallada d'eixample de centre, nivell d'ús b (clau E.C.b.). La finalitat és construir un edifici d'aparcaments sobre el solar segregat de la central telefònica de Tomás Ortuño, sobre el qual es va tramitar la modificació puntual número 16 del PGMO 1990, per a l'ampliació de dues altures en virtut de la modificació puntual número 18 del PGMO 1990. Així mateix es resol en el document la impossibilitat material de donar continuïtat als pòrtics preexistents per les rasants discontínues, proposant alternativa per a millorar l'accessibilitat per als vianants.  
  
Consta l'expedient de document inicial estratègic i esborrany de l'estudi de detall, estudi d'integració paisatgística i estudi acústic, com determinen els articles 50.1 i 2, 40 i annexos VII i VIII de la LOTUP.  
  
Vist l'acord de la Comissió d'Avaluació Ambiental Estratègica de Plans i Programes en la seua sessió de data 16 d'octubre de 2020, els informes emesos per l'arquitecte municipal, i ponent de la Comissió d'Avaluació Ambiental i Territorial Estratègica de Plans i Programes, de data 6 d'octubre de 2020, per l'arquitecte municipal respecte de l'avantprojecte de data 6 d'octubre de 2020, de l'enginyer tècnic municipal de data 30 de setembre de 2020, i l'informe emés per Vielca Ingenieros, SA, adjudicatària del contracte de serveis d'assistència tècnica externa ambiental per a la redacció, tramitació i execució del planejament i les obres públiques municipals, presentat mitjançant instància de 14 de maig de 2020 (REGING-4524), en els quals s'analitza el document inicial estratègic de l'estudi de detall per a elevació d'altures d'edifici d'aparcaments en carrer Ondulat cantonada amb carrer Santa Cristina i altra documentació, de conformitat amb el que es preveu en els articles 51, 57 i concordants de la LOTUP, i considerant, d'acord amb els criteris dels seus annexos VII i VIII, que la proposta no té incidència significativa en el model territorial vigent en el municipi, no produeix increment significatiu en el consum de recursos; no modifica els objectius de qualitat en relació amb la gestió urbanística pel que, pel seu limitat contingut no té incidència significativa sobre el model territorial vigent en el municipi i que no hi ha afecció mediambiental ni paisatgística en l'alternativa de l'ordenació proposada, per la present, en virtut de les atribucions conferides per la legislació vigent en matèria de règim local, aquesta Alcaldia resol:  
  
Primer  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de l'estudi de detall per a l'elevació d'altures d'edifici d'ús exclusiu per a estacionament privat de vehicles en carrer Ondulat cantonada amb carrer Santa Cristina, en aplicació de la modificació puntual número 18 del PGMO 1990 (BOP 236, 12.12.2013), per no tindre efectes significatius sobre el medi ambient, conforme als criteris establits en l'annex VIII de la Llei 5/2015, de 25 de juliol, de la Generalitat d'ordenació del territori, urbanisme i paisatge de la Comunitat Valenciana (LOTUP), corresponent continuar la tramitació conforme al capítol III del títol III del llibre I de la LOTUP, o a la legislació sectorial corresponent.  
  
Segon  
Durant la tramitació urbanística de l'estudi de detall s'hauran de tindre en compte les següents consideracions:  
1. S'haurà de millorar l'estudi d'integració paisatgística presentat i verificar la incorporació de les mesures d'integració paisatgística d'aquest estudi a la normativa urbanística en la seua versió definitiva.  
2. L'estudi acústic presentat es considera incomplet, per la qual cosa s'haurà de millorar, almenys, atenint-nos al relacionat en l'informe de Vielca Ingenieros, SA, adjudicatària del contracte de serveis d'assistència tècnica externa ambiental per a la redacció, tramitació i execució del planejament i les obres públiques municipals, presentat mitjançant instància de 14 de maig de 2020 (REGING-4524) d'afeccions sobre el medi ambient.  
3. Durant la tramitació urbanística de l'ED s'estudiarà per l'Àrea d'Enginyeria de l'Ajuntament de Benidorm sobre: a) les possibles millores en la xarxa de pluvials de l'àrea en la qual es localitza l'estudi de detall per a la definició volumètrica de l'edifici carrer Ondulat, angular a carrer Santa Cristina, que minoren la incidència del risc d'inundació en la zona, definint-se per a això una àrea d'actuació coherent per a, si s'escau, establir en el corresponent conveni urbanístic una obligació de l'execució a costa de la parcel·la. b) Possibles millores en l'accessibilitat per als vianants i del trànsit rodat al voltant de l'aparcament.  
4. L'aprovació de l'estudi de detall donarà lloc a la corresponent sol·licitud de llicència d'obres, que contemple l'ampliació / modificació de l'actual, havent de justificar el compliment de la normativa vigent en el moment de la sol·licitud.  
5. Respecte a la proposta d'accessibilitat i mobilitat s'estarà a les previsions contingudes en l'informe emés per l'enginyeria municipal de data 30 de setembre de 2020, i en la d'autorització urbanística, els condicionants de la urbanització exterior.  
6. S'avaluarà per l'assistència econòmica la substitució econòmica de l'increment d'aprofitament conseqüència de la nova alineació proposada en l'estudi de detall, per a la incorporació al corresponent conveni urbanístic.  
  
Tercer  
De conformitat amb el que es preveu en l'article 51.7 de la LOTUP, contra la present resolució, per no ser un acte definitiu en via administrativa, no és possible interposar cap recurs, sense perjudici dels quals, si escau, procedisquen en via judicial contenciós-administrativa enfront de la disposició de caràcter general que haguera aprovat el pla o programa, o bé, sense perjudici dels quals procedisquen en via administrativa enfront de l'acte, si s'escau, d'aprovació del pla o programa; la qual cosa no és inconvenient perquè puguen utilitzar-se els mitjans de defensa que en el seu dret troben pertinents.  
  
Quart  
De conformitat amb el que es preveu en l'article 51.7 in fine de la LOTUP, l'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del pla o programa en el termini màxim de quatre anys des de la publicació. En tals casos, el promotor haurà d'iniciar novament el procediment d'avaluació ambiental i territorial estratègica simplificada del pla o programa.  
  
Cinqué  
Notificar aquesta resolució als interessats que apareguen en l'expedient ambiental d'aquesta actuació, i incloure aquesta resolució en la documentació del planejament urbanístic.  
  
Sisé  
De conformitat amb el que es preveu en l'article 51.7 in fine de la LOTUP, publicar aquesta resolució en el Diari Oficial de la Generalitat Valenciana.  
  
Benidorm, 26 d'octubre de 2020.- La regidora delegada d'Urbanisme: Lourdes Caselles Domenech.